B&B Magazine

B&B; Magazine (esp. B&b;, de boca en boca) on espanjalainen komedia- ja draamasarja, jonka tapahtumat sijoittuvat muotilehden toimitukseen. Sarjaa on tehty kaksi tuotantokautta. 16-jaksoinen ensimmäinen kausi alkoi Espanjassa 17. helmikuuta 2014. Toinen kausi alkoi 16. syyskuuta 2015. Suomessa Yle on esittänyt B&B; Magazinen ensimmäisen kauden netissä Yle Areenassa kesäsarjana vuonna 2015 julkaisten viisi jaksoa kerrallaan kerran viikossa. Toista kautta ei ole esitetty Suomessa. B&B; Magazinen tekijät ja näyttelijät ovat osittain samoja, kuin aiemmin ilmestyneessä Serranon perheessä. == Tapahtumat == B&B; Magazine on ihmissuhdesarja, joka käsittelee B&b; -nimisen muotilehden teon arkea. Tapahtumat sijoittuvat yleensä lehden toimituksen tiloihin, jutun tekoon liittyviin haastattelu- ja kuvauskohteisiin sekä lehden toimittajien ja omistajan koteihin. Lehden työntekijät kilpailevat keskenään juttujen saamisessa, haastateltavat ja haastattelutilanteet ovat oikukkaita ja lehden korruptoitunut ja varakas omistaja painostaa julkaisemaan liiketoimiaan hyödyttäviä artikkeleita. Sarjassa käsiteltyjä teemoja ovat muun muassa taloudellinen epätasa-arvo, köyhyys, korruptio, toimittajien kohtaama painostus sekä vanhempien käyttämä määräysvalta teini-ikäisiin ja aikuisiin lapsiinsa. === Juoni === B&B; Magazinessä ei ole vain yhtä päähenkilöä. Sarjan alussa toimittajat uskovat, että keski-ikäinen Candela (Belén Rueda) nimitettäisiin lehden päätoimittajaksi, mutta B&b;:n omistaja Óscar (Adolfo Fernández) valitseekin päätoimittajaksi toimituksen ulkopuolelta tulevan Pablon (Gonzalo de Castro). Pablo ja Candela ovat seurustelleet vuosikymmeniä sitten, Pablo kuitenkin jätti Candelan syytä selittämättä muuttaen Latinalaiseen Amerikkaan ja seurustelee nyt lehden omistajan tyttären Claran (Cristina Alarcón) kanssa. Candela ei ole kertonut Pablolle, että heillä on yhteinen teini-ikäinen tytär Sonia (Macarena García), joka unelmoi äitinsä tapaan toimittajan ammatista. == Näyttelijät == === Ensimmäinen kausi === ==== Päähenkilöt ==== * Belén Rueda - Candela Bermejo Lago * Luisa Martín - Carmen Sánchez * Cristina Alarcón - Clara Bornay Miralles * Sara Sálamo - Cayetana "Caye" Bornay Miralles * Carlos Iglesias - César Bermejo Lago (Jaksoissa 1−15) * César Mateo - Hugo Herreros Sánchez * Dani Rovira - Juan Gutiérrez García * Jorge Usón - Lucas Berdún * Fran Perea - Mario Rojas * Paula Prendes - Martina Sánchez * Gonzalo de Castro - Pablo Balboa * Adolfo Fernández - Óscar Bornay Uriarte * Macarena García - Sonia Balboa Bermejo * Neus Sanz - Susana Rivas * Cristina Brondo - Verónica "Vero" Camacho (Jaksoissa 1−13) ==== Usein esiintyviä sivuhenkilöitä ==== * Puchi Lagarde - Ángeles "Tita" Miralles de Luzuriaga (Jaksoissa 1−16) * Emilio Palacios - Antonio "Toño" Bermejo Rivas (Jaksoissa 1−15) * Alejandro Rodríguez - César Jr. "Cesítar" Bermejo Rivas (Jaksoissa 1−15) * Helena Kaittani - Bea (Jaksoissa 7−12) === Toinen kausi === ==== Uudet päähenkilöt ==== * Puchi Lagarde - Ángeles "Tita" Miralles de Luzuriaga * Cristóbal Suárez - Cristóbal Gallardo ==== Usein esiintyviä sivuhenkilöitä ==== * Harlys Becerra - Ero * Toni Martínez - Jaime Barrios * Elena Ballesteros - Maite Gasca * Marta Larralde - Lucía Escudero * Lina Gorbaneva - Olga * Andrés Velencoso - Rubén Barahona * Cristina Brondo - Verónica 'Vero' Camacho == Lähteet == Luokka:2010-luvun draamakomediasarjat Luokka:Espanjalaiset draamasarjat Luokka:Espanjalaiset komediasarjat Luokka:Telecincon televisio-ohjelmat Luokka:Televisiosarjat muotimaailmasta